钦定古今图书集成/明伦汇编/闺媛典/第040卷 > 盛道妻
## 钦定古今图书集成/明伦汇编/闺媛典/第040卷 > 盛道妻

按《后汉书列女传》：“犍为盛道妻者，同郡赵氏之女也，
字媛姜。建安五年，益部乱，道聚众起兵，事败，夫妻执
系当死。媛姜夜中告道曰：‘法有常刑，必无生望。君可
速潜逃，建立门户，妾自留狱，代君塞咎’。”道依违未从。
媛姜便解道桎梏，为赍粮货。子翔时年五岁，使道携
持而走。媛姜代道持夜，应对不失。度道已远，乃以实
告，吏应时见杀。道父子会赦得归。道感其义，终身不
娶焉。